Nafarroako Parlamentuko Eledunen Batzarrak, 2020ko martxoaren 2an egindako bilkuran, ondoko adierazpena onetsi zuen:

“Nafarroako Parlamentuak adierazten du:

• Bere elkartasuna sexu-indarkeriatik bizirik atera direnei, bereziki Afrikako lekualdatzeen eta gatazka armatuen testuinguruetan.

• Bere babesa bizirik atera direnentzako aukerak sortzeko lan egiten duten eta egoera hori sorrarazten duten egiturazko arrazoiak salatzen dituzten organizazioei.

• Bere konpromisoa Nafarroako gizartean abegikortasunaren kultura eraikitzen eta indarkeria- eta gatazka-egoera horietatik ihes egiten duten pertsona migratzaile eta errefuxiatuak hartzen lan egiteko.

• Nafarroako, Espainiako eta Europako erakundeen aurrean lan egiten jarraitzeko borondatea, kausa eta pertsona horiek artatzen ari diren nazioarteko lankidetza-prozesuak indartzeko. Horretarako, aurrekontu-konpromisoak beteko ditu, eta elkarrekiko ikaskuntzei eta bizirik atera diren pertsonen eta haien familien bizi-bitartekoei garrantzia emanen dieten kalitatezko programak beteko ditu.

• Teknologiaren kontsumo arduratsua sustatzeko konpromisoa, eta ohartzen da teknologia hori posible egiten duten mineralak gatazkan dauden eremuetatik datozela gehienbat; esaterako, Kongoko Errepublika Demokratikotik.

• Bere babesa “Aldizkako Azterketa Unibertsala” izeneko txostenean egindako gomendioei, zeina Nazio Batuek egin baitute Kongoko Errepublika Demokratikoan giza eskubideak direla eta” (10-20/DEC-00020).

Iruñean, 2020ko martxoaren 2an

Lehendakaria: Unai Hualde Iglesias